En data 8 de novembre de 2013 es va publicar al DOGC núm. 6497 l'Ordre EMO/275/2013, de 4 de novembre, per la qual s'estableixen les bases reguladores de les subvencions per al foment, la promoció i el suport a la creació i el creixement d'empreses d'economia social i cooperativa, i s'obre la convocatòria per a l'any 2013.
Atès que l'òrgan col·legiat competent per valorar les sol·licituds presentades, previst a la base 7 de l'Ordre EMO/275/2013, de 4 de novembre, ha d'estar integrat per una representació de tot el territori, segons l'estructura organitzativa de la Generalitat, es fa necessari modificar l'Ordre esmentada per tal d'incloure-hi els Serveis Territorials del Departament d'Empresa i Ocupació a la Catalunya Central;
Atès que d'acord amb la Llei 38/2003, de 17 de novembre, general de subvencions, cal fixar en les bases reguladores el procediment per a l'autorització prèvia per part de l'Administració dels contractes de subcontractació que l'entitat beneficiària subscrigui amb tercers i que se'n modifica el percentatge màxim per tal de garantir la qualitat en les accions desenvolupades;
Vistos els informes de l'Àrea Jurídica d'Ocupació i Relacions Laborals i de la Intervenció Delegada, i en virtut de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya,
Aquesta Ordre té per objecte modificar determinades bases de l'Ordre EMO/275/2013, de 4 de novembre, per la qual s'estableixen les bases reguladores de les subvencions per al foment, la promoció i el suport a la creació i el creixement d'empreses d'economia social i cooperativa, i s'obre la convocatòria per a l'any 2013.
Es modifica l'apartat 4 de la base 7, Procediment de concessió, de l'Ordre EMO/275/2013, de 4 de novembre, que queda redactat de la manera següent:
"7.4 L'òrgan competent per valorar les sol·licituds d'acord amb els criteris de valoració definits en aquestes bases reguladores i per elaborar l'informe que servirà de base a la corresponent proposta de resolució és l'òrgan col·legiat integrat pels òrgans següents:
"El/la cap del Servei de Foment, o persona que designi.
"El director/a dels Serveis Territorials del Departament d'Empresa i Ocupació a Barcelona, o persona que designi.
"El director/a dels Serveis Territorials del Departament d'Empresa i Ocupació a Tarragona, o persona que designi.
"El director/a dels Serveis Territorials del Departament d'Empresa i Ocupació a Lleida, o persona que designi.
"El director/a dels Serveis Territorials del Departament d'Empresa i Ocupació a Girona, o persona que designi.
"El director/a dels Serveis Territorials del Departament de d'Empresa i Ocupació a les Terres de l'Ebre, o persona que designi.
"El director/a dels Serveis Territorials del Departament d'Empresa i Ocupació a la Catalunya Central, o persona que designi.
"L'informe de l'òrgan col·legiat haurà de contenir el resultat de l'avaluació de les sol·licituds presentades."
Es modifica l'apartat 3 de la base 36 de l'Ordre EMO/275/2013, de 4 de novembre, que queda redactat de la manera següent:
"36.3 Les actuacions subvencionables podran ser objecte de subcontractació fins un màxim del 95% de l'import de la subvenció atorgada.
"La subcontractació s'haurà d'ajustar a l'article 29 de la Llei 38/2003, de 17 de novembre, general de subvenció, i l'article 68 del Reial decret 887/2006, de 21 de juliol, pel qual s'aprova el Reglament de l'esmenada Llei de subvencions."
Es modifica l'apartat 3 de la base 44 de l'Ordre EMO/275/2013, de 4 de novembre, que queda redactat de la manera següent:
"44.3 Les actuacions subvencionables podran ser objecte de subcontractació fins a un màxim del 95% de l'import de la subvenció atorgada.
"La subcontractació s'haurà d'ajustar a l'article 29 de la Llei 38/2003, de 17 de novembre, general de subvenció, i a l'article 68 del Reial decret 887/2006, de 21 de juliol, pel qual s'aprova el Reglament de la Llei de subvencions esmenada. "
Es modifica l'apartat 1 de l'article 3 de l'Ordre EMO/275/2013, de 4 de novembre, que queda redactat de la manera següent:
"3.1 El termini de presentació de sol·licituds és fins el 22 de novembre de 2013."